Naziv obveznika: IV. OSNOVNA ŠKOLA VARAŽDIN

Broj RKP-a: 14162

Matični broj: 03005959

OIB: 68707284812

Sjedište: 42000 VARAŽDIN

Adresa: MATIJE ANTUNA RELJKOVIĆA 36

Razina: 31

Razdjel: 000

Šifra djelatnosti: 8520

Šifra grada: 472

Razdoblje: 01.01.2024.-30.06.2024. godine

**BILJEŠKE UZ FINANCIJSKE IZVJEŠTAJE**

**za razdoblje od 1.siječnja 2024. – 30.lipnja 2024.**

**I. Bilješke uz obrazac: PR – RAS (Izvještaj o prihodima i rashodima, primicima i izdacima)**

Šifra 6361 – Pomoći proračunskim korisnicima iz proračuna koji im nije nadležan

Prihodi od nenadležnih proračuna za financiranje rashoda poslovanja sastoje se od:

- prihoda iz državnog proračuna u iznosu od 748.144,71 eura za financiranje rashoda za plaće, prijevoza na posao i s posla te materijalnih prava zaposlenih,

-prihoda iz državnog proračuna u iznosu od 53.381,29 eura:

 - od MZO iz nadležnog proračuna za besplatni topli obrok od 12./23.-05./24.;

- prihoda od MZO iz nadležnog proračuna za besplatne higijenske potrepštine;

Povećanje prihoda na ovoj poziciji od 24,6 % u odnosu na isto izvještajno razdoblje prethodne godine rezultat je povećanja prihoda iz državnog proračuna za namirenje povećanih rashoda po osnovi plaća, naknada plaća i materijalnih prava zbog velike reforme plaća u 2024. godini nakon donošenja zakona o plaćama i dviju uredbi za državne i javne službe kojima su se povećale plaće i popravio materijalni status državnih službenika i namještenika, te zbog povećanja prihoda od MZO iz nadležnog proračuna za besplatni topli obrok od 12. mjeseca 2023. godine do 05. mjeseca 2024. godine, te zbog prihoda od MZO iz nadležnog proračuna za besplatne higijenske potrepštine.

Šifra 6381 Tekuće pomoći temeljem prijenosa EU sredstava

Iznos se odnosi na prihode od Erasmus projekta koji je škola u 2024. godini primila od nositelja projekta iz zemlje članice Europske unije.

Šifra 6413 Kamate na oročena sredstva i depozite po viđenju

Iznos se odnosi na kamate na neutrošena vlastita sredstva. Iznos je povećan 53,3 % u odnosu na isto razdoblje prošle godine zbog većih depozita na računu u odnosu na isto izvještajno razdoblje prethodne godine te je shodno tome i prihodovano više kamata po računu.

Šifra 6526 Ostali nespomenuti rashodi

Iznos je veći za 16,6 % u odnosu na isto izvještajno razdoblje prethodne godine zbog većeg broja učenika koji su pohađali produženi boravak i shodno tome je više učenika koristilo uslugu ručka u sklopu produženog boravka.

Šifra 6615 Prihodi od pruženih usluga

Prihodi od pruženih usluga od najma sportske dvorane nije se značajno promijenio u odnosu na isto izvještajnom razdoblju prethodne godine što znači da nije došlo do promjene u najmu dvorane i u naplati istog.

Šifra 6711 Prihodi iz nadležnog proračuna za financiranje rashoda poslovanja

Na ovoj poziciji nije se značajno promijenio iznos u odnosu na isto izvještajno razdoblje prethodne godine.

Šifra 6712 Prihodi iz nadležnog proračuna za financiranje rashoda za nabavu nefinancijske imovine

Na ovoj poziciji iskazani su za 111,8 % veći prihodi u odnosu na isto izvještajno razdoblje prethodne godine zbog više utrošenih sredstava na kraju 2023. godine za nabavu nefinancijske imovine i dodatna ulaganja na istoj, a prihod je iskazan u 2024. godini kada je Grad Varaždin platio račune.

Šifra 3111 Plaće za redovan rad

Redovan rad uvećan je za 27,4 % zbog povećanja plaća u 2024. godini te zbog zapošljavanja novih djelatnika u svezi zamjena za bolovanje.

Šifra 3113 Plaće za prekovremeni rad

Prekovremeni rad povećan je za 14,9 % zbog većih potreba zamjena u odnosu na isto izvještajno razdoblje prošle godine, a također je na povećanje utjecala nova reforma plaća u 2024. godini.

Šifra 3114 Plaće za posebne uvjete rada

Plaće za posebne uvjete rada povećane su za 15,5% u odnosu na isto izvještajno razdoblje prošle godine zbog nove reforme plaće kojom su se povećali iznosi za naknade za posebne uvjete rada.

 Šifra 312 Ostali rashodi za zaposlene

Iznos se povećao za 29,1% u odnosu na isto izvještajno razdoblje prethodne godine zbog toga što se od 2024. godine isplaćivala nagrada za Uskršnje praznike što se prethodne godine nije isplaćivalo.

Šifra 3132 Doprinosi za zdravstveno osiguranje

Doprinosi za zdravstveno osiguranje uvećani su za 24,7% zbog povećanja bruto iznosa tj. plaća u 2024. godini prema novoj velikoj reformi plaća, te je shodno tome veći iznos doprinosa za zdravstveno osiguranje.

Šifra 3211 Službena putovanja

U ovom izvještajnom razdoblju su za 23,6% veći rashodi koji uključuju službena putovanja zaposlenih na razna usavršavanja.

Šifra 321 Naknade troškova zaposlenima

U ovom izvještajnom razdoblju su za 80,3 % smanjeni rashodi koji uključuju službena putovanja, naknade za prijevoz na posao, stručno usavršavanje zaposlenih te ostale naknade troškova zaposlenima. Do smanjenja je došlo zbog toga jer se ove godine nije provodio Preventivni program u sklopu kojih su organizirani razni seminari koji su organizirani u školi, a koji su se odvijali u istom izvještajnom razdoblju prethodne godine.

Šifra 3221 Uredski materijal i ostali materijalni rashodi

Rashodi za uredski materijal smanjen je za 15,3% u odnosu na isto izvještajno razdoblje prethodne godine zbog minimalnog korištenja istog (papiri, toneri, higijenski materijal, mat. za nastavu, mat.za čišćenje), odnosno troškovi su se reducirali i uredski materijal se trošio prema potrebama.

Šifra 3222 Materijal i sirovine

Povećanje rashoda za materijal i sirovine u odnosu na isto izvještajno razdoblje prošle godine je za 25,2%. Rashodi za materijal i sirovine su povećani zbog pojačane kupnje namirnica za besplatni topli obrok na koji učenici imaju pravo i prema kojem imamo mogućnosti utrošiti sredstva dobivena od MZO.

Šifra 3224 Materijal i dijelovi za tekuće i investicijsko održavanje

Rashodi za materijal i dijelove povećani su za 119,4 % u odnosu na isto izvještajno razdoblje prošle godine zbog povećane potrebe za materijalom i dijelovima za tekuće i investicijsko održavanje.

Šifra 3225 Sitni inventar i auto gume

Smanjenje rashoda na ovoj poziciji za 14,7% rezultat je manjih potreba za istim u prvoj polovici 2024. godine, a veća nabava istog očekuje se u drugoj polovici 2024.godine.

Šifra 3231 Usluge telefona, pošte i prijevoza

Povećani su rashodi za 34,2% zbog knjiženja rashoda za prijevoz po projektu Erasmus, te zbog porasta cijene usluge prijevoza učenika u školu i iz škole.

Šifra 3227 Službena, radna i zaštitna odjeća i obuća

Nabavljena je radna odjeća i obuća za kuharice škole.

Šifra 3232 Usluge tekućeg i investicijskog održavanja

Povećanje od 149,9 % u odnosu na isto izvještajno razdoblje prošle godine uslijedilo je zbog veće potrebe za popravcima u školi, odnosno većih računa zbog raznih pregleda i servisa (održavanje skloništa-servis opreme, usluga kalibracije centrale i servis na plinodojavnom centru, popravak perilice rublja, čišćenje kanalizacije, sanacija propuštanja vodovodne cijevi zbog puknuća cijevi, bojanje prostorija bojom zbog preuređenja ureda – tajništvo, računovodstvo i ravnateljstvo te nova zbornica).

Šifra 3234 Komunalne usluge

Rashodi za komunalne usluge su smanjene u odnosu na isto izvještajno razdoblje prethodne godine za 41,8 % zbog toga što Grad Varaždin više ne naplaćuje komunalne naknade, što se prethodne godine plaćalo.

Šifra 3235 Zakupnine i najamnine

Na ovom kontu se od 2023. godine prema planu evidentiraju rashodi za najamninu opreme u školi, odnosno za najamninu fotokopirnih aparata, što je ispravno evidentiranje rashoda, dok se prethodne godine rashod evidentirao na 3239 Ostale usluge.

Šifra 3236 Zdravstvene i veterinarske usluge

Smanjeni su rashodi u odnosu na prošlu godinu za 91,5 % zbog toga jer djelatnici škole još nisu upućeni na sistematske preglede, dok je u istom izvještajnom razdoblju prethodne godine na sistematskom pregledu bilo 30 djelatnika.

Šifra 3237 Intelektualne i osobne usluge

Rashodi za intelektualne i osobne usluge smanjeni su za 63,2% jer se u ovom izvještajnom razdoblju evidentirala plaća za djelatnike po Erasmus projektu prema ugovoru o djelu, dok su prethodne godine u istom izvještajnom razdoblju evidentirani ugovori o djelu do kraja siječnja 2023. godine u računovodstvu zbog odlaska djelatnice u mirovinu, te ugovor o djelu za provođenje preventivnog programa u školi koje je financirao MZO, a što ove godine škola nije provodila.

Šifra 3238 Računalne usluge

Rashodi za računalne usluge su u odnosu na isto izvještajno razdoblje prethodne godine povećani su za 158 % jer se na istom kontu evidentiraju rashodi za mjesečni najam digitalnog uredskog poslovanja, što je u prethodnoj godini bilo evidentirano na kontu 3239 Ostale usluge.

Šifra 3239 Ostale usluge

Smanjeni su rashodi za ostale usluge u odnosu na prošlu godinu za 34,4 %. Osnovni razlog smanjenja su krivo evidentirani tj. knjiženi računi na navedeni konto za zakupnine i najamnine opreme u školi i računalne usluge u prošloj godini, što je ove godine evidentirano na ispravni konto (vidi Šifru 3235 i 3238). Na istom kontu evidentiraju se rashodi za izlete učenike, što je ove godine jednim djelom smanjeno, jer su se izleti plaćali direktno u dogovoru preko agencija i roditelja učenika, te škola nije bila posrednik, a shodno tome nije imala rashode za ostale usluge.

Šifra 3293 Reprezentacija

Rashodi su smanjeni za 41,6 % u odnosu na isto izvještajno razdoblje prethodne godine zbog manjih potreba za istim.

Šifra 3294 Članarine i norme

Na ovom kontu evidentiraju se troškovi za članarine za HUROŠ i Hrvatska zajednica osnovnih škola.

Šifra 3295 Pristojbe i naknade

Povećani su rashodi za 16,6 % zbog povećanja cijene naknade za nezapošljavanje osoba s invaliditetom od 01.01.2024. godine jer se povećala i minimalna neto plaća od 2024. godine te se na ovom kontu od 2024. godine evidentiraju rashodi HTV-a (mjesečna pristojba od 10,62 eura za HRT) prema okružnici Ministarstva financija koja je objavljena 1. srpnja 2024. godine za pripremu polugodišnjih financijskih izvještaja. Rashodi HTV-a su se evidentirali do sada na kontu 3239 Ostale usluge.

Šifra 3299 Ostali nespomenuti rashodi poslovanja

Rashodi su povećani za 2,6 puta u odnosu na isto izvještajno razdoblje prošle godine jer se na navedeni konto evidentiraju rashodi za Financijsku agenciju, medalje za natjecanje učenika na Dan škole, lampaši za sprovode zbog smrti užih član obitelji zaposlenika te potvrde o cijeni karte za troškove prijevoza, dok prošle godine u istom izvještajnom razdoblju tih rashoda nije bilo.

Šifra 3431 Bankarske usluge i usluge platnog prometa

Povećani su rashodi u odnosu na isto izvještajno razdoblje prethodne godine za 38,2 % jer su veće naknade Erste banke od Erasmus projekta zbog plaćanja računa po mobilnostima koje su se provodile.

Šifra 3433 Zatezne kamate

Evidentirane su zatezne kamate u iznosu od 1,08 eura što je 4,2 puta više u istom izvještajnom razdoblju prethodne godine, a to su evidentiranje kamate iz poslovnih odnosa, zbog prekida ugovora sa HEP elektrom. Od 4. mjeseca 2024. godine škola je sklopila ugovor sa HEP-Opskrbom, a vezano uz opskrbu električnom energijom.

Šifra 3835 Ostale kazne

Rashod je evidentiran u iznosu od 130 eura zbog kazne koju je škola dobila po sanitarnom inspekcijskom nadzoru.

Šifra 9661 Obračunati prihodi - nenaplaćeni

Odnose se na nenaplaćena potraživanja od kupaca za zakup dvorane čija će se naplata ostvariti u budućem razdoblju, a najviše se odnose na nenaplaćena potraživanja za 5. i 6. mjesec 2024.g.

Šifra 4221 Uredska oprema i namještaj

Rashodi su u odnosu na isto izvještajno razdoblje prethodne godine smanjeni za 43,3 % zbog manje potrebe za istim, a isto će se nabavljati u drugoj polovici 2024.godine prema potrebama (nabavljen je samo uredski namještaj za tajništvo zbog preseljenja ureda te potrebe za istim).

Šifra 4241 Knjige

Trošak je smanjen za 86,6 % u odnosu na isto izvještajno razdoblje prethodne godine. Smanjenje je uslijedilo zbog toga jer ove godine škole nije provodila Preventivni program koje financira MZO, a u sklopu istog su se prošle godine kupile razne stručne knjige.

Šifra 451 Dodatna ulaganja na građevinskim objektima

U nadležnom proračunu osigurana su sredstva za dodatna ulaganja na građevinskom objektu odnosno školi, ali još se nisu sredstva utrošila i shodno tome nije iskazan rashod za dodatna ulaganja, a rashodi su smanjeni za 81,6 % u odnosu na isto izvještajno razdoblje prethodne godine (plaćen je samo ostatak iznosa od 463,67 eura za priključno mjerni ormarić vezano uz solarne elektrane koje su se postavljale na krov školske dvorane).

X006 – Višak prihoda i primitaka raspoloživ u slijedećem razdoblju

U tekućem razdoblju ostvaren je višak prihoda poslovanja u iznosu 37.641,84 eura. Ukupni preneseni manjak prihoda iz 2023. godine iznosi 23.223,75 eura. Višak prihoda i primitaka za raspoloživ u sljedećem razdoblju iznosi 14.418,09 eura. Iznosi se odnose na proračunski i vanproračunski dio, konsolidirano.

**II. Bilješke uz obrazac: OBVEZE**

V001 Stanje obveza 1. siječnja

Ukupan iznos obveza na početku izvještajnog razdoblja je 168.786,26 eura.

V002 Povećanje obveza u izvještajnom razdoblju

Nastale obveze u iznosu od 1.002.745,01 eura u izvještajnom razdoblju odnose se na obveze za zaposlene odnosno za plaće zaposlenicima, obveze za materijalne rashode, obveze za financijske rashode, ostale tekuće obveze te međusobne obveze subjekata općeg proračuna (HZZO) te obveze za nabavu nefinancijske imovine.

V003 Međusobne obveze subjekata općeg proračuna

To su obveze za povrat u proračun sredstava koja refundira HZZO – bolovanja na teret HZZO. Obveze su nastale u toku 2024. godine, kod obračuna plaća od 1.-6.mj. 2024. godine za djelatnike koji su bili na bolovanjima na teret HZZO-a (bolovanje preko 42 dana, bolovanje zbog djeteta, ozljede na radu).

V004 Podmirene obveze u izvještajnom razdoblju

Podmirene su obveze u izvještajnom razdoblju u iznosu od 1.106.639,42 eura. Ove obveze odnose se na obveze za zaposlene odnosno plaće, obveze za materijalne i financijske rashode te ostale tekuće obveze.

Ukupan iznos podmirenih obveza u odnosu na iznos nastalih novih obveza ukazuje na to da je Škola u mogućnosti podmiriti obveze predviđene financijskim planom kao i prenesene obveze iz prethodne proračunske godine.

V006 Stanje obveza na kraju izvještajnog razdoblja

Ukupan iznos obveza na kraju izvještajnog razdoblja tekuće godine iznosi 154.891,85 eura.

Dospjele obveze iznose 1.609,83 eura, dok nedospjele obveze iznose 153.282,02 eura.

V007 Stanje dospjelih obveza na kraju izvještajnog razdoblja

Ukupan iznos dospjelih obveza je 1.609,83 eura. One se sastoje od materijalnih rashoda. Dospijeće navedenih obveza je 1-60 dana, a odnose se na kasno dostavljene e-račune sa kratkim rokom dospijeća, odnosno datum dospijeća je isti dan kao i datum računa, a sukladno tome djeluje kao da nadležni proračun nepravovremeno plaća iste. Najveća stavka je iznos od 1.364,83 eura bojanje i sanaciju prostorija koja se provodila 26.6.2024. godine u školi, te je isti dan poslan e-račun, ali Grad je račun platio poslije izrade financijskih izvještaja. Ostali iznos odnosi se na račun od Vinceka za prijevoz učenika na izlet, gdje je dospijeće 24.06.2024., međutim račun se platio nakon izrade financijskog izvještaja. Dospjelih međusobnih obveza proračunskih korisnika (bolovanja na teret HZZO-a) nema, odnosno takvi troškovi su nedospjeli.

V009 Stanje nedospjelih obveza na kraju izvještajnog razdoblja

Iznos od 153.282,02 eura nedospjelih obveza odnosi se na :

- međusobne obveze proračunskih korisnika odnosno na obveze za povrat u proračun temeljem bolovanja na teret HZZO-a u iznosu od 816,59 eura;

- obveze za rashode poslovanja u ukupnom iznosu od 152.465,43 eura odnosno obveze za dobavljače u iznosu od 9.444,18 eura te obveze za zaposlene za plaće i materijalna prava u iznosu od 143.021,25 eura (plaća MZO, naknada za nezapošljavanje invalida, plaća za Produženi boravak, plaća Pomoćnici u nastavi).

Varaždin, 10.07.2024. godine

Bilješke izradila: Zakonski predstavnik:

Manuela Buhić, voditeljica računovodstva Marjana Boršćak-Sudec, ravnateljica

Telefon za kontakt: 042/330-595